C 152/122
HU
Az Európai Unió Hivatalos Lapja
2022.4.6.
Az Európai Gazdasági és Szociális Bizottság – Javaslat európai parlamenti és tanácsi határozatra az ifjúság európai évéről (2022) (COM(2021) 634 final – 2021/0328(COD)) (2022/C 152/20)
Főelőadó: Michael McLOUGHLIN Felkérés:
az Európai Unió Tanácsa, 2021.10.21.
Európai Parlament, 2021.10.21.
Jogalap:
az Európai Unió működéséről szóló szerződés 165. cikkének (4) be­ kezdése és 166. cikkének (4) bekezdése
Illetékes szekció:
„Foglalkoztatás- és szociálpolitika, uniós polgárság” szekció
Elfogadás a plenáris ülésen:
2021.12.8.
Plenáris ülés száma:
565.
A szavazás eredménye: (mellette/ellene/tartózkodott)
201/0/1
1.
Következtetések és ajánlások 1.1.
Az Európai Gazdasági és Szociális Bizottság üdvözli, hogy 2022-t az ifjúság európai évének nyilvánították.
Az, hogy az európai évet a szociális jogok európai pillére és a járvány utáni helyreállítási folyamat keretébe helyezték, szintén üdvözlendő. 1.2.
Az EGSZB készen áll arra, hogy vezető szerepet játsszon az ifjúság európai évében, olyan sikeres EGSZB-kezdeményezésekre építve, mint a „Your Europe, Your Say!”
(A Te Európád, a Te szavad) és a fiatalok éghajlatváltozással és fenntarthatósággal foglalkozó kerekasztalai.
Az EGSZB egyedülálló helyzetben van ahhoz, hogy megkönnyítse az ifjúsági hálózatokkal való együttműködést. 1.3.
Az európai évre vonatkozóan egyértelmű mutatókat és szakpolitikai célokat kell kidolgozni.
Ezeknek a szervezett tevékenységeken túl a szakpolitikákra és az ágazatközi munkára gyakorolt hatásokra kell összpontosítaniuk. 1.4.
Az EGSZB aggodalmát fejezi ki amiatt, hogy az európai év menetrendje és célkitűzései túlságosan zsúfoltnak tűnnek, és úgy véli, hogy az egyszerűbb célok valamennyi érdekelt felet segítenék. 1.5.
Amennyiben a népszerűsítő tevékenységek képezik az európai év fő tartalmát, akkor ezt minden – különösen a fiataloknak szóló – kommunikációban világosan ki kell fejteni. 1.6.
Az ifjúság évének világos tervekkel és elkötelezettséggel kell hozzájárulnia az EU ifjúsági stratégiájához, különös tekintettel az ifjúsági stratégia ágazatközi dimenziójára. 1.7.
Az év során biztosítani kell, hogy a nehezebben elérhető csoportok is szerephez jussanak.
Amennyiben szükséges, csoportszintű és földrajzi mutatókkal kell ezt biztosítani. 1.8.
A költségvetést illetően az EGSZB úgy véli, hogy nagyobb ambícióra van szükség.
Tekintettel az Unióban élő fiatalok kritikus helyzetére, a nemzeti ifjúsági tanácsok és ifjúsági szervezetek számára biztosított programokon túlmenően is szükség van bizonyos forrásokra. 1.9.
Az EGSZB úgy véli, hogy összesen 10 millió euróra van szükség, és emellett még 2 millió euróra a nemzeti szintű koordinációhoz.
Az Európai Ifjúsági Fórum és tagjai szintén rendkívül fontosak.
Ezt a támogatást a nemzeti ifjúsági tanácsokon keresztül lehet majd továbbadni.
1.10.
Az európai év tagállami szintű helyi szövetségei örvendetesek lennének.
Ebben az EGSZB is szerepet vállalhat.
1.11.
A külkapcsolatokkal és az EKSZ-szel tervezett közös munka szintén üdvözlendő, az év során és azt követően is.
A viszonylag fejlett európai ifjúságpolitika fontos szerepet játszhat szomszédságunkban és azon túl is.